stanford-oval/wikipedia huggingface dataset:
NHL:n varaustilaisuus 2018
Varaukset > Kierros 2

| # | Pelaaja | Kansallisuus | Varaaja | Joukkue |
| --- | --- | --- | --- | --- |
| 32 | Mattias Samuelsson |  Yhdysvallat | Buffalo Sabres | U.S. NTDP (USHL) |
| 33 | Jonatan Berggren |  Ruotsi | Detroit Red Wings (alkup. Ottawa via NY Rangers)1 | Skelleftea AIK J20 (SuperElit) |
| 34 | Serron Noel |  Kanada | Florida Panthers (alkup. Arizona)2 | Oshawa Generals (OHL) |
| 35 | Jesse Ylönen |  Suomi | Montreal Canadiens | Espoo United (Mestis) |
| 36 | Jared McIsaac |  Kanada | Detroit Red Wings | Halifax Mooseheads (QMJHL) |
| 37 | Jett Woo |  Kanada | Vancouver Canucks | Moose Jaw Warriors (WHL) |
| 38 | Aleksandr Romanov |  Venäjä | Montreal Canadiens (alkup. Chicago)3 | Krasnaya Armiya (MHL) |
| 39 | Olof Lindbom |  Ruotsi | New York Rangers | Djurgardens IF J20 (SuperElit) |
| 40 | Ryan McLeod |  Kanada | Edmonton Oilers | Mississauga Steelheads (OHL) |
| 41 | Bode Wilde |  Yhdysvallat | New York Islanders | U.S. NTDP (USHL) |
| 42 | Jack Drury |  Yhdysvallat | Carolina Hurricanes | Waterloo Black Hawks (USHL) |
| 43 | Ruslan Ishakov |  Venäjä | New York Islanders (alkup. Calgary)4 | Krasnaya Armiya (MHL) |
| 44 | Albin Eriksson |  Ruotsi | Dallas Stars | Skelleftea AIK (SHL) |
| 45 | Scott Perunovich |  Yhdysvallat | St. Louis Blues | Minnesota–Duluth Bulldogs (NCHC) |
| 46 | Martin Fehervary |  Slovakia | Washington Capitals (alkup. Florida via New Jersey)5 | IK Oskarshamn (HockeyAllsvenskan) |
| 47 | Kody Clark |  Kanada | Washington Capitals (alkup. Colorado)6 | Ottawa 67's (OHL) |
| 48 | Jonathan Tychonick |  Kanada | Ottawa Senators (alkup. New Jersey via NY Rangers)7 | Penticton Vees (BCHL) |
| 49 | Kirill Martšenko |  Venäjä | Columbus Blue Jackets | Mamonty Yugry (MHL) |
| 50 | Adam Ginning |  Ruotsi | Philadelphia Flyers | Linkopings HC (SHL) |
| 51 | Akil Thomas |  Kanada | Los Angeles Kings | Niagara IceDogs (OHL) |
| 52 | Sean Durzi |  Kanada | Toronto Maple Leafs (alkup. San Jose)8 | Owen Sound Attack (OHL) |
| 53 | Calen Addison |  Kanada | Pittsburgh Penguins | Lethbridge Hurricanes (WHL) |
| 54 | Benoit-Olivier Groulx |  Kanada | Anaheim Ducks | Halifax Mooseheads (QMJHL) |
| 55 | Kevin Bahl |  Kanada | Arizona Coyotes (alkup. Minnesota)9 | Ottawa 67's (OHL) |
| 56 | Jacob Olofsson |  Ruotsi | Montreal Canadiens (alkup. Toronto)10 | Timra IK (HockeyAllsvenskan) |
| 57 | Axel Andersson |  Ruotsi | Boston Bruins | Djurgardens IF (SuperElit) |
| 58 | Filip Hallander |  Ruotsi | Pittsburgh Penguins (alkup. Nashville via Colorado)11 | Timra IK (HockeyAllsvenskan) |
| 59 | Gabriel Fortier |  Kanada | Tampa Bay Lightning | Baie-Comeau Drakkar (QMJHL) |
| 60 | David Gustafsson |  Ruotsi | Winnipeg Jets | HV71 (SHL) |
| 61 | Ivan Morozov |  Venäjä | Vegas Golden Knights | Mamonty Yugry (MHL) |
| 62 | Olivier Rodrigue |  Kanada | Edmonton Oilers (alkup. Washington via Montreal)12 | Drummondville Voltigeurs (QMJHL) |
OIF

OIF voi viitata:
Optical Internetworking Forum, vuonna 1998 perustettu konsortio
Organisation Internationale de la Francophonie, ranskankielisten maiden yhteistyöjärjestö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”OIF”, voi hakea sivunnimihaulla, laajalla sivunnimihaulla tai tekstihaulla.
EMC-direktiivi

EMC-direktiivillä tarkoitetaan Euroopan parlamentin ja neuvoston direktiiviä 2004/108/EY, joka säännöstelee jäsenvaltioiden valmistamien sähkölaitteiden sähkömagneettista yhteensopivuutta (EMC). Direktiivin tavoitteena on ohjeistaa valmistajia tekemään sähkömagneettisesti yhteensopivia tuotteita. Laitteiden tulee sietää tietty määrä häiriöitä ja eivätkä ne saa aiheuttaa liikaa häiriöitä muille laitteille tai heikentää niiden toimintaa. EMC-direktiivi määrittelee ainoastaan laitteistoilta vaadittavat ominaisuudet. Direktiivi ei valvo ominaisuuksien ja EMC-kriteereiden täyttämistä, vaan ne jäävät laitevalmistajan tai maahantuojan omalle vastuulle.
Direktiiviä uusittiin vuonna 2014, jolloin sen korvasi 2014/30/EU.
EMC-direktiivi koskee kaikkia sähkölaitteita ja -asennuksia, joita ei direktiivissä ole erikseen rajattu sen ulkopuolelle. Ajoneuvoille oli oma EMC-direktiivinsä 2004/104/EY, jonka implisiittisesti kumosi Euroopan parlamentin ja neuvoston asetus (EY) N:o 661/2009. Vuodesta 2022 lähtien käytössä on ollut asetus 2019/2144
Historia

Direktiivi 2004/108/EY kumosi vanhemman direktiivi 89/336/ETY:n 20. heinäkuuta 2007. 
Suurimmat muutokset aikaisempaan direktiiviin ovat:
Uusi lakiteksti erottaa selkeästi laitteille ja kiinteille asennuksille asetettavat vaatimukset ja arviointimenettelyt (kiinteät asennukset voivat sisältää verkkoja ja suuria koneita).
Kiinteät asennukset eivät vaadi EY-vaatimustenmukaisuusvakuutusta eivätkä CE-merkintää, vaikka niiden pitää täyttää suojausvaatimukset.
Siirrettäviä asennuksia pidetään laitteina.
Laitteiden vaatimustenmukaisuuden arviointimenettelyä on yksinkertaistettu niin, että nyt on vain yksi menettely. Kolmannen osapuolen käyttö ei ole pakollista, mutta valmistajalla on mahdollisuus esittää tekninen asiakirjansa ilmoitetulle tarkastuslaitokselle arvioitavaksi.
Jos valmistaja poikkeaa eurooppalaisista yhdenmukaistetuista standardeista tai ei sovella niitä täysin, hänen on teetettävä EMC-arviointi ja annettava yksityiskohtainen kirjallinen selvitys todisteeksi siitä, että laite täyttää EMC-direktiivin suojausvaatimukset.
Tiettyyn kiinteään asennukseen tarkoitettu laite, joka ei muutoin ole kaupallisesti saatavilla, voidaan vapauttaa laitteelle tarkoitetuista vaatimuksista ja menettelyistä (esim. EY-vaatimustenmukaisuusvakuutus ja CE-merkintä), edellyttäen että laite täyttää tietyt dokumentointivaatimukset, kuten varotoimet, jotta kiinteän asennuksen EMC-ominaispiirteitä ei vaaranneta.
Toimivaltaisten elinten sääntelevä rooli on poistettu.
2004/108/EY ei koske ennen 20.8.2009 markkinoille tulleita tai käyttöönotettuja laitteita, vaan niillä riittää direktiivin 89/336/ETY toteutuminen.
Direktiivin sisältö

Direktiivi koostuu neljästä luvusta, joiden artiklat sisältävät direktiivin tarkemmat määrittelyt.

Tärkein valmistajia koskeva ohjeistus on direktiivin luvussa 2.
Direktiivin ensimmäisessä luvussa (1 - 7. artikla) käsitellään yleissäännöksiä. Toinen luku (8. - 12. artikla) käsittelee laitteita ja laitteistoja sekä niihin liittyviä säännöksiä. Kolmas luku (13. artikla) käsittelee kiinteitä asennuksia ja neljäs luku (14. - 18. artikla) direktiiveihin liittyviä loppusäännöksiä.
Aihe ja soveltamisala
Asettaa yhdenmukaiset vaatimukset laitteille ja kiinteille asennuksille. Rajaa direktiivin ulkopuolelle radio- ja telepäätteet, ilma-alukset ja niiden laitteet sekä vähäisesti sähkömagneettiseen yhteensopivuuteen vaikuttavat laitteet.
Määritelmät
Markkinoille saattaminen ja/tai käyttöönotto
Jäsenvaltiot huolehtivat, että markkinoilla on direktiivin mukaisia, vain asianmukaisesti asennettuja, kunnossapidettyjä ja käyttötarkoituksen mukaisessa käytössä olevia laitteita.
Laitteistojen vapaa liikkuvuus
Olennaiset vaatimukset
Yhdenmukaistetut standardit
Yhdenmukaistettujen standardien noudattaminen ei ole pakollista, mutta se synnyttää olettamuksen, että olennaiset vaatimukset täyttyvät.
Laitteiden vaatimustenmukaisuuden arviointimenettely
Olennaisten vaatimusten on täytyttävä sisäisellä tuotannontarkastuksella, jonka lisäksi valmistaja tai sen valtuutettu edustaja voi harkinnastaan pyytää ilmoitetun tarkastuslaitoksen arviota.
CE-merkintä
Direktiivin mukaisessa laitteessa oltava CE-merkintä arvokilvessä tai kyljessä tai, jos se ei ole mahdollista toteuttaa, pakkauksessa ja asiakirjoissa.
Muut merkinnät ja tiedot
Jokaisesta laitteesta on annettava tunnistetiedot: tyyppi, valmistuserä, sarjanumero tai muu tunniste.
Jokaisen laitteen mukana on oltava valmistajan tai sen valtuutetun edustajan nimi ja osoite.
Valmistajan on annettava tiedot erityisistä varotoimista kokoonpanossa, asennuksessa, huollossa ja käytössä, jotta laite on käyttöönotettaessa suojausvaatimusten mukainen.
Jos suojausvaatimus ei täyty asuinalueella, on oltava selkeä ilmoitus tästä käyttörajoituksesta, tarvittaessa pakkauksessa.
Laitteen mukana on toimitettava käyttöohjeet käyttötarkoituksenmukaista käyttöä varten.
Suojatoimenpiteet
Päätökset laitteen poistamisesta markkinoilta, sen markkinoille saattamisen tai käyttöönoton kieltämisestä tai sen vapaan liikkuvuuden rajoittamisesta
Ilmoitetut tarkastuslaitokset
Kiinteät asennukset
Kaupallisilta, vain kiinteään asennukseen asennettavaksi tarkoitetuilta laitteilta ei vaadita artiklojen 5, 7, 8 ja 9 toteutumista. Jos niitä toteuteta, on teknisissä asiakirjoissa laitteen mukana yksilöitävä laitteen kiinteä asennus ja EMC-piirteet sekä ilmoitettava varotoimenpiteet kiinteästi asennettaessa. Lisäksi asiakirjoissa tulee olla laitteen tunnistetiedot ja valmistajan osoitetiedot.
Direktiivin käytännön vaatimukset > Olennaiset vaatimukset > Suojausvaatimukset

Laitteiston suunnittelulla ja valmistuksella tekniikan taso huomioiden huolehditaan, ettei laitteiston aiheuttama sähkömagneettinen häiriö estä radio-, tele- ja muiden laitteiden tarkoituksenmukaista toimintaa, ja että laitteisto sietää tarkoituksenmukaisessa käytössä odotettavissa olevaa sähkömagneettista häiriötä käytön kohtuuttomasti heikentymättä.
Direktiivin käytännön vaatimukset > Olennaiset vaatimukset > Kiinteiden asennusten erityisvaatimukset

Kiinteän asennuksen asentamisessa noudatetaan hyviä teknisiä käytäntöjä ja huomioidaan komponenttien aiottua käyttötarkoitusta koskevat tiedot, jotta edellä mainitut suojausvaatimukset täyttyisivät. Nämä hyvät tekniset käytännöt kirjataan asiakirjoihin.
Direktiivin käytännön vaatimukset > EMC-arviointi > Sisäinen tuotantotarkastus

Valmistaja suorittaa sähkömagneettisen yhteensopivuuden arvioinnin asiaankuuluvien ilmiöiden perusteella suojausvaatimusten täyttymiseksi, mitä vastaa yhdenmukaistettujen standardien asianmukainen soveltaminen. Jos laitteella on eri kokoonpanoja, niiden kaikkien on täytettävä suojausvaatimukset valmistajan yksilöimissä käyttötarkoituksissa tavanomaisissa toimintaolosuhteissa. Näiden vaatimusten toteutuminen osoitetaan valmistajan laatimilla teknisillä asiakirjoilla.
Direktiivin käytännön vaatimukset > EMC-arviointi > Teetetty arviointi

Sisäisen tuotannontarkastuksen lisäksi valmistaja tai sen valtuutettu edustaja yksilöi arvioitavat olennaisten vaatimusten näkökohdat, esittää tekniset asiakirjat jäsenvaltion hyväksymälle tarkastuslaitokselle ja pyytää sen arviota. Tarkastuslaitos vahvistaa vaatimuksenmukaisuuden ja antaa siitä lausunnon, joka rajoittuu arvioituihin olennaisiin vaatimuksiin. Valmistaja lisää annetun lausunnon teknisiin asiakirjoihin.
Suomessa hyväksyttyjä EMC-tarkastuslaitoksia ovat SGS Fimko Oy ja Nemko Oy.
Direktiivin käytännön vaatimukset > Tekniset asiakirjat

Teknisten asiakirjojen avulla on arvioitavissa laitteen olennaisten vaatimusten täyttyminen. Asiakirjoihin sisältyy kattava kuvaus suunnittelusta ja valmistuksesta ja erityisesti laitteen yleiskuvaus, näyttö yhdenmukaistettujen standardien noudattamisesta sekä ilmoitetun tarkastuslaitoksen lausunto, jos tätä menettelyä on käytetty.
Mikäli tuotteen valmistuksessa standardeja ei ole täysin sovellettu, on asiakirjoissa kuvattava ja selvitettävä valmistuksessa suoritetut vaiheet sekä suojausvaatimusten täyttyminen.
Tuotteen valmistusprosessissa teknisten asiakirjojen ja direktiivien säännösten on täytyttävä. Valmistajan tai sen valtuutetun edustajan on velvollisuus säilyttää tekniset asiakirjat kymmenen vuotta siitä päivästä, jona tuotetta on viimeksi valmistettu.
Direktiivin käytännön vaatimukset > EY-vaatimustenmukaisuusvakuutus

Vaatimustenmukaisuusvakuutuksella valmistaja tai sen valtuutettu edustaja todistaa, että laite on kaikkien asiaankuuluvien olennaisten vaatimusten mukainen. Vakuutukseen sisältyy vähintään
viittaus voimassa olevaan EMC-direktiiviin
laitteen tunnistetiedot, joka voi olla esimerkiksi tyyppi, valmistuserä tai sarjanumero
valmistajannimi ja osoite tai valtuutetun edustajan nimi ja osoite, jos valmistaja on EY:n ulkopuolinen
päivätty viite eritelmiin (yhdenmukaistetut standardit) todisteena direktiivin säännösten mukaisuudesta
vakuutuksen antamispäivä
valmistajan valtuutetun edustajan tunnistetiedot ja allekirjoitus
Valmistaja, sen valtuutettu edustaja tai, jos kumpikaan edellisistä ei ole Euroopan yhteisön alueella, laitteen markkinoille saattanut taho, huolehtii tuotteen teknisten asiakirjojen ja vaatimuksenmukaisuustodistuksen pitämistä toimivaltaisten viranomaisten saatavilla kymmenen vuotta siitä päivästä, jona tuotetta on viimeksi valmistettu.
Uuden direktiivin 2014/30/EU aiheuttamat muutokset

Euroopan parlamentti ja Euroopan unionin neuvosto antoivat 26.2.2014 uuden EMC-direktiivin, joka julkaistiin maaliskuussa 2014, ja jota aletaan soveltaa 20.4.2016 alkaen. Uusi direktiivi ei muuta teknisiä vaatimuksia  mutta tuo seuraavia muutoksia vanhaan direktiiviin:
EU:n ulkopuolelta tuodut käytetyt sähkölaitteet ja etämyynnistä (internet) hankitut laitteet astuvat direktiivin alaisiksi.
Lähetysvastaanottimet ja tietoliikennelaitteet siirtyvät uuden direktiivin alle.
Ammattilaisten tutkimus- ja tuotekehityskäyttöön räätälöidyt testaussarjat poistuvat direktiivin piiristä. Alle 9 kHz:n lähettimet siirtyvät RED-direktiivin piiriin.
Uudessa direktiivissä on myös eritelty laajemmin vaatimustenmukaisuusvakuutuksen rakennetta ja EU-tyyppitarkastuksen vaiheita.
Laitevalmistajille uuden direktiivin toteuttaminen tuo seuraavia muutoksia:
Valmistajan on tarkistettava sen teknisissä asiakirjoissa mainittujen yhdenmukaistettujen standardien ajantasaisuus ja luetteloitava nämä standardit.
Asiakirjoissa tulee olla tuotteen rakenne- ja valmistuspiirustukset sekä komponenttien, osakokoonpanojen, piirien jne. kaaviot ja kuvaukset sekä selitykset näistä ja laitteen toiminnasta.
Vaatimustenmukaisuusvakuutukseen on päivitettävä viittaus uuteen direktiiviin.
Laite on yksilöitävä selkeästi sen jäljittämiseksi.
Valmistajan tulee tarkistaa, että CE-merkintää käytetään oikeaoppisesti.
Valmistajan on lisättävä laitteen tunnistetietoihin verkkosivustonsa osoite.
Aiheesta muualla

CE-merkintä
Neuvoston direktiivi 89/336/ETY (kumottu direktiivi)
Euroopan parlamentin ja neuvoston direktiivi 2004/108/EY (voimassa oleva direktiivi)
Euroopan parlamentin ja neuvoston direktiivi 2014/30/EU(uusi direktiivi)
Euroopan unionin virallinen lehti 16.1.2015 (EMC-direktiiviä koskevat yhdenmukaistetut standardit)
EMC-direktiivin 2004/108/EY soveltamisopas (22.3.2007) (Arkistoitu – Internet Archive)
Sininen opas 2014 (opas EU:n tuotesääntöjen täytäntöönpanoon)
Nysäkolibrit

| Nysäkolibrit |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Kiitäjälinnut Apodiformes
Heimo::  Kolibrit Trochilidae
Suku::  Nysäkolibrit Ramphomicron  Bonaparte, 1850
Katso myös
   Nysäkolibrit Wikispeciesissä   Nysäkolibrit Commonsissa 
Infobox OKNimi-testi OK: 
Nysäkolibrit (Ramphomicron) on kolibrien heimoon kuuluva lintusuku. Sukuun kuuluu kaksi Etelä-Amerikassa elävää lajia.
Nysäkolibrilajit

Mustanysäkolibri (Ramphomicron dorsale)
Purppuranysäkolibri (Ramphomicron microrhynchum)
Nuottajärvi (järvi Orivedellä)

| Nuottajärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°38′02″N, 24°25′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Koljonselkään 
Järvinumero:  35.722.1.005
Mittaustietoja
Pinnankorkeus:  104,3 m  
Rantaviiva:  2,76 km  
Pinta-ala:  14,828 ha  
Saaria:  ei saaria 
 fiNuottajärvi 
Nuottajärvi  on Pirkanmaalla Orivedellä Nuottajärven kylässä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 14,8 hehtaaria ja se on 1,1 kilometriä pitkä ja 300 metriä leveä. Se sijaitsee Solttilanvuorten, Korrinvuoren ja Rilankorvenmäen välissä ylänköalueen koillisreunalla. Järvellä ei ole kartan mukaan saaria. Sen rantaviivan pituus on 2,8 kilometriä. Sen rannat ovat puoliksi metsämaata, mutta loppuosa on peltoa tai suota. Järven lähiympäristössä on viisi maatilaa peltoineen ja hieman haja-asutusta, jotka muodostavat Nuottajärven kylän. Sen rannoille on rakennettu seitsemän vapaa-ajan asuntoa. Niille tulee tiet järven pohjoispuolelta ohittavalta yhdystieltä 3260.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72) , jonka Koljonselän alueeseen (35.722) se kuuluu. Järven vedenpinnan korkeus on 104,3 metriä mpy. Siihen on johdettu viisi metsä- tai pelto-ojaa. Sen laskuoja lähtee järven itäpäästä ja se laskee 2,8 kilometrin päähän Koljonselän Päilahteen.
Historiaa

Vuoden 1855−1856 Kalmbergin kartastossa sen rannassa sijaitsi yksi torppa ja kauempana maantien varrella toinen mahdollisesti toinen torppa. Alue oli otettu osittain viljelyyn ja järven länsipäästä oli raivattu niittyjä. Laskuojan jyrkimmässä osassa sijaitsi vesimylly.
Vuosien 1956–1986 peruskartoissa ei tapahdu merkittäviä asutukseen tai viljelyyn liittyviä muutoksia. Samoin tieyhteydet säilyvät ennallaan. Yhden maatilan toiminta on loppunut nykypäivään mennessä.
Näkyvyys

Osa Hailuodon Marjaniemen automaattista rannikkosääasemaa. Kuvassa keskellä Vaisalan valmistama, eteenpäin sirontaa hyödyntävä näkyvyysmittari, sen vasemmalla puolella lämpötila-anturin säteilysuoja ja vasemmalla ceilometri.
Meteorologinen näkyvyys on ilman läpinäkyvyyden mitta. Siihen ei vaikuta pimeys eivätkä maaston esteet. Meteorologista näkyvyyttä pienentää ilman kuiva sameus (auer, pöly, savu) tai kostea sameus (utu, sumu, sade). Fysikaalisesti kyse on näkyvän valon sironnasta.
Sumussa näkyvyys on alle 1 km, kuulakkaina päivinä koillistuulella näkyvyys voi olla yli 70 km.
Näkyvyyttä mitataan sirontamittareilla, joita on kahta perustyyppiä: joko lähetetään valoa kohti anturia ja mitataan kuinka paljon tuli perille, tai lähetetään valoa kohteen ohi ja katsotaan kuinka paljon päätyi kuitenkin anturiin sironnan takia. Käytännössä näkyvyys arvioidaan usein silmämääräisesti tunnettujen maamerkkien, kuten korkeiden rakennusten, ja niiden tunnettujen etäisyyksien avulla.
Näkyvyystaulukko

Näkyvyysluokat
yli 10 km hyvä
4–10 km kohtalainen
1–4 km huono
alle 1 km erittäin huono, sumua (jos näkyvyys on alentunut kostean sameuden, eikä esimerkiksi rankkasateen takia)
Sumujen sakeutta kuvaavat luokat
500–1000 m heikko sumu
200–500 m kohtalainen sumu
100–200 m vahva tai sakea sumu
alle 50 m hyvin sakea sumu
Enemy Territory

Enemy Territory voi tarkoittaa ainakin seuraavia asioita:
Enemy Territory Fortress, Wolfenstein: Enemy Territory -peliin tehty modi.
Enemy Territory: Quake Wars, id Softwaren ja Splash Damagen kehittämä maksullinen peli.
Wolfenstein: Enemy Territory, Splash Damagen kehittämä ilmainen peli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Enemy Territory”, voi hakea sivunnimihaulla, laajalla sivunnimihaulla tai tekstihaulla.
Energetiikka

Energetiikka on oppi energiasta ja sen muutoksista. Energetiikka on myös sama kuin energeettinen todellisuuskäsitys eli energiaa luonnon perustavana tai hallitsevana tekijänä pitävä filosofinen suuntaus. Energetiikka näkee niin elottoman kuin elollisenkin luonnon ilmiöissä ainoastaan energian muutoksia. Sen moraalin perussääntö on Wilhelm Ostwaldin ns. energeettinen imperatiivi: "älä tuhlaa energiaa".
Tämä artikkeli perustuu Pienen tietosanakirjan (1925–1928) sisältöön. Pienen tietosanakirjan tekijänoikeudellinen tilanne on tulkinnanvarainen. Sieltä ei tule tuoda uutta aineistoa Wikipediaan. Voit auttaa Wikipediaa korvaamalla Pienen tietosanakirjan aineiston uudella.
Omeljan Ohonovskyi

| Omeljan Ohonovskyi |
| --- | --- |
 Omeljan Ohonovskyi 1886.
Henkilötiedot
Syntynyt: 3. elokuuta 1833 Hryhoriv, Stanyslavivin piiri
Kuollut: 28. lokakuuta 1894 (61 vuotta) Lviv
Ammatti:  kirjailija, kirjallisuudentutkija
Kirjailija
Tuotannon kieli: ukraina, puola, saksa
Aiheesta muualla
Löydä lisää kirjailijoitaKirjallisuuden teemasivulta
Omeljan Ohonovskyi (ukr. Омелян Огоновський; 3. elokuuta 1833 Hryhoriv, Stanyslavivin piiri – 28. lokakuuta 1894 Lviv) oli ukrainalainen kieli- ja kirjallisuustieteilijä. Hän oli Lvivin yliopistossa ukrainan kielen ja kirjallisuuden professori.
Ohonovskyin merkittävin teos on Istorija literaturyi russkoi (keskeneräinen). Teoksessa Studien auf dem Gebiete der ruthenischen Sprache (1880) hän osoitti ukrainan kielen venäjään nähden itsenäiseksi kieleksi ja selvitti – etenkin foneettiselta kannalta – ukrainan murteiden sisäisen aseman. Liitteenä oli hänen kielitieteellinen tutkimuksensa O ważniejszych właściwościach języka ruskiego (1888). Hänen ukrainan kieltä koskeviin näkemyksiinsä tuli voimakkaita vastaväitteitä venäläisiltä kriitikoilta, esimerkiksi 1890 Aleksandr Pypiniltä. Hänen vastauksensa Pypinille ja muille venäläisille herätti vilkasta keskustelua ja sai paljon tukea.
Ohonovskyi julkaisi myös teoksen Hristomatija starorusskaja kommentaarein sekä sanakirjan (1881) ja ukrainan kielen kieliopin. Kaunokirjailijana hän kirjoitti runollisen kertomuksen Krest (1860), kansanomaiset näytelmät Halška Ostrožka ja Fedko Ostrožki ja satuja lapsille.
Ohonovskyi oli Prosvita-kulttuuriseuran perustajajäsen ja sen puheenjohtaja vuodesta 1877 kuolemaansa saakka ja myös  Ševtšenkon tieteellisen seuran perustajajäsen. Hän vastusti puolalaistamista hyvin suorasanaisesti.
Aiheesta muualla

Kuvia tai muita tiedostoja aiheesta Omeljan Ohonovskyi Wikimedia Commonsissa
Olkiluodon Vierailukeskus

| Olkiluodon Vierailukeskus |
| --- | --- |

Tyyppi:  tiedekeskus
Osoite:  Olkiluoto, 27160 Eurajoki  
Sijainti:  Olkiluoto, Eurajoki
Perustettu:  2006
Ylläpitäjä:  Teollisuuden Voima Oy
Kotisivut:  https://www.tvo.fi/yhtio/tulevierailulle.html
Koordinaatit:  
 fiOlkiluodon Vierailukeskus 
     
Olkiluodon Vierailukeskus on Eurajoen Olkiluodossa sijaitseva näyttelykeskus, jossa esitellään ydinvoiman tuotantoa sekä läheisen
Olkiluodon ydinvoimalaitoksen toimintaa. Teollisuuden Voiman omistaman Vierailukeskuksen perusnäyttely on nimeltään "Sähköä uraanista", ja sen on toteuttanut Tiedekeskus Heureka. Näyttely kertoo ydinvoimalaitoksen toimintaperiaatteesta sekä ydinpolttoaineen kiertokulusta aina uraanin louhinnasta käytetyn polttoaineen loppusijoitukseen. Vierailukeskuksen yhteydessä on myös luontopolku, jossa esitellään saaren luontoa sekä alueella tehtäviä ympäristötutkimuksia.
Vuonna 2006 toimintansa aloittanut Vierailukeskus sijaitsee meren rannalla, varsinaisen ydinvoimalaitosalueen ulkopuolella. Se korvasi vanhan vierailukeskuksen, joka jäi Olkiluoto 3 -voimalan rakennustyömaan ympäröimäksi. Arkkitehti Aki Alangon suunnittelemassa rakennuksessa on näyttelytilojen lisäksi muun muassa kahvio, kokoustiloja sekä 123-paikkainen auditorio. Vierailukeskus kuuluu Rauman seudun suosituimpiin matkailukohteisiin. Vuosittain siellä vierailee noin 20 000 kävijää, joista suuri osa on luokkaretkeläisiä ja erilaisia ryhmämatkailijoita.
El Arbi Soudani

| 0 | 1 | 2 |
| --- | --- | --- |

Henkilötiedot
Syntymäaika: 25. marraskuuta 1987 (ikä 36)
Syntymäpaikka: Chlef, Algeria
Pelipaikka: hyökkääjä
Pituus: 177 senttimetriä
Lempinimi: Drogba
Seura
Seura:  Olympiakos
Seurat
| Vuodet | Seura | O (M) |
| 2005–2011 2011–2013 2013–2018 2018–2019 2019– |  ASO Chlef  Vitória SC  Dinamo Zagreb  Nottingham Forest  Olympiakos | 96 (45) 37 (13) 31 (16)   |
Maajoukkue
| 2008–2011 2011– |  Algeria A'  Algeria | 11 (3) 49 (22) |
 Seurajoukkueuran tilastot kattavat vain kansalliset sarjat, päivitetty 10. kesäkuuta 2014.  Maajoukkueuran tilastot päivitetty 23. syyskuuta 2019.
El Arbi Hillel Soudani (arab. العربي هلال سوداني‎, s. 25. marraskuuta 1987 Chlef, Algeria) on algerialainen jalkapalloilija. Hyökkääjänä pelaava Soudani edustaa kreikkalaisseura Olympiakosta.